**Promovimi i bashkëpunimit ndërmjet shoqërisë civile në Kosovë dhe Serbi**

**Deklaratë e përbashkët e pjesëtarëve të shoqërisë civile të Kosovës dhe Serbisë**

Duke qenë dëshmitar se marrëdhëniet Kosovë-Serbi nuk po përmirësohen përkundër procesit të vazhdueshëm të dialogut, shprehim shqetësimin tonë të thellë për përkeqësimin e situatës në terren dhe ndikimit në jetën e përditshme të qytetarëve. Ekziston nevoja për të siguruar dhe mbrojtur të drejtat e njeriut të grupeve jo-shumicë në Serbi dhe Kosovë.

Të shqetësuar se dialogu po përdoret për të zhvendosur vëmendjen nga çështje të rëndësishme si dobësimi i sundimit të ligjit, korrupsionit dhe sfidave që ndërlidhen me të drejtat e njeriut.

Duke marrë parasysh se dallimet kontekstuale në lidhje me nivelet e demokracisë, sundimin e ligjit dhe ndarjen e pushtetit, të cilat ndikojnë në procesin e normalizimit të marrëdhënieve ndërmjet Serbisë dhe Kosovës:

U bëjmë thirrje qeverive të Serbisë dhe Kosovës që të:

* vazhdojnë dialogun në mënyrë thelbësore dhe të qëndrueshme;
* zbatojnë menjëherë marrëveshjet e arritura;
* përmbahen nga retorika nxitëse ndaj komuniteteve pakicë dhe narracioneve populiste në lidhje me marrëdhëniet reciproke dhe historinë;
* zotohen për transparencë dhe të sigurojnë pjesëmarrje qytetare;
* marrin masa të menjëhershme për zhvillimin e proceseve të brendshme për integrim;
* respektojnë të drejtat e komuniteteve pakicë; dhe,
* ndërmarrin veprime që çojnë drejt ndërtimit të marrëdhënieve dhe besimit në mes të komuniteteve.

I bëjmë thirrje komunitetit ndërkombëtar që të:

* mbështesin dialogun dhe marrëveshjet për normalizimin e marrëdhënieve që nuk dëmtojnë demokracinë në Kosovë dhe Serbi;
* pëqëndrohen në zgjidhje thelbësore në vend të zgjidhjes së mosmarrëveshjeve të rastit ndërmjet palëve në dialog;
* mbështesin shoqërinë civile në kuptimin më të gjerë (OShC, akademinë, institucionet kulturore, mediat, sindikatat, etj.);
* angazhohen për normalizimin dhe ndërtimin e marrëdhënieve të qëndrueshme ndërmjet dy palëve;
* nxisin një debat më të gjerë ndër-shoqëror dhe brenda-shoqëror mbi zgjidhjet dhe prioritetet e mundshme në dialog.

Ne zotohemi të vazhdojmë:

* nxitjen e një debati thelbësor dhe të vazhdueshëm ndërmjet shoqërisë civile në Serbi dhe Kosovë;
* shkëmbimin në kohën e duhur të informatave rreth çështjeve, kontekstit dhe zhvillimeve në të dyja shoqëritë;
* reagime të përbashkëta për çështje që përkeqësojnë situatën në terren dhe kanë ndikim të dëmshëm në marrëdhëniet ndërmjet komuniteteve;
* përqëndrimin tonë në sfidat e vazhdueshme të cilat nuk kanë gjetur zgjidhe apo janë margjinalizuar për shkak të çështjeve ose incidenteve aktuale;
* krijimin e një hapësire për udhëheqje proaktive të shoqërisë civile në krijimin e marrëdhënieve më të mira dhe përmirësimin e të drejtave të njeriut, dhe jetës së përditshme të qytetarëve;
* t’i marrim parasysh dallimet ndërmjet proceseve në Serbi dhe Kosovë dhe reagojmë në përputhje me ato procese duke kërkuar veprime në drejtimin e duhur;
* përfshirjen e pjesëtarëve të tjerë të shoqërisë civile për një dialog të vazhdueshëm ndërmjet aktorëve të shoqërisë civile dhe mundësimin e përfshirjes së konsiderueshme për secilin dhe të gjithë.

**Nënshkruesit:**

1. **Advocacy Center for Democratic Culture, (ACDC) North Mitrovica**
2. **Advocacy Training and Resource Center (ATRC)**
3. **Assist Kosovo Center - ASSIST, Prishtinë**
4. **Belgrade Fund for Political Excellence (BFPE)**
5. **Belgrade Centre for Security Policy**
6. **Balkan Policy Research Group**
7. **Crno-beli svet, Mitrovica North**
8. **Center for Advocacy and Democratic Development (CADD)**
9. **Center for Peace and Tolerance (CPT)**
10. **Centar za regionalizam, Novi Sad**
11. **Civic Initiatives, Belgrade**
12. **Council for Human Rights - Bujanovac**
13. **Democracy Plus (D+)**
14. **Drita Dibrani, aktiviste e shoqërisë civile**
15. **European Fund for Balkan**
16. **Forum for Development and Multiethnic Collaboration (FDMC)**
17. **HANDIKOS, Kosovë**
18. **Iniciativa e Pavarur e të Verbërve, Kosovë**
19. **Instituti për Zhvillim dhe Integrim (IZHI)**
20. **Institute for Territorial Economic Development (InTER)**
21. **Jelena Lončar, Academic from University of Belgrade**
22. **Kosovo Law Institute (KLI)**
23. **Kosovo Center for Security Studies (KCSS)**
24. **Kosovo Democratic Institute (KDI)**
25. **Leadership and Development (LAD)**
26. **Lawyers' Committee for Human Rights (YUCOM)**
27. **Mitrovica Women Association for Human Rights (MWAHR)**
28. **NGO Advocacy for Society Development (AFSD)**
29. **NVO "PLEJADA" Prizren**
30. **NVO Communication for the development of society CSD, Gračanica**
31. **NGO Aktiv**
32. **New Social Initiative (Mitrovica)**
33. **OJQ "Drugëza"**
34. **OJQ "VISION 02" Istog**
35. **OJQ Aureola**
36. **OJQ Qendra e Gruas "ATO" Vushtrri**
37. **OJQ Roma in Action Gjakovë**
38. **Open Society Foundation, Novi Sad-Beograd**
39. **Rahim Salihi, aktiviste e shoqërisë civile**
40. **The Balkan Forum**
41. **Unioni i Punëtorëve Social të Kosovës**
42. **Valon Arifi, aktivist i shoqërisë civile, Prishtinë**
43. **Vjollca Krasniqi Academic from University of Prishtina**
44. **Voice of Roma, Ashkali and Egyptians (VoRAE)**
45. **Xhejrane Lokaj, aktiviste e shoqërisë civile**
46. **Youth Initiative for Human Rights (YIHR) Kosovë**
47. **Youth Initiative for Human Rights (YIHR) Beograd**